CELEX: 22016D1118
Language: sl
Date: 2016-06-10 00:00:00
Title: Sklep št. 1/2016 Odbora Skupnost-Švica za kopenski promet z dne 10. junija 2016 o sistemu zaračunavanja pristojbin za vozila, ki se uporablja v Švici od 1. januarja 2017 [2016/1118]

9.7.2016   
            
            
               SL
            
            
               Uradni list Evropske unije
            
            
               L 186/36
            
         SKLEP št. 1/2016 ODBORA SKUPNOST-ŠVICA ZA KOPENSKI PROMET
   z dne 10. junija 2016
   o sistemu zaračunavanja pristojbin za vozila, ki se uporablja v Švici od 1. januarja 2017 [2016/1118]
   ODBOR –
   ob upoštevanju Sporazuma med Evropsko skupnostjo in Švicarsko konfederacijo o cestnem in železniškem prevozu blaga in potnikov (1) (v nadaljnjem besedilu: Sporazum) ter zlasti člena 51(2) Sporazuma,
   ob upoštevanju naslednjega:
   
               (1)
            
            
               V skladu s členom 40 Sporazuma Švica od 1. januarja 2001 zaračunava nediskriminatorno pristojbino za vozila za stroške, ki jih povzročijo (pristojbina za promet težkih vozil, vezana na obseg uporabe). Ta pristojbina se razlikuje glede na tri kategorije emisijskih standardov (razredi EURO).
            
         
               (2)
            
            
               V ta namen Sporazum v odstavkih 2 in 4 člena 40 določa ponderirano povprečje pristojbin, najvišjo pristojbino za kategorijo vozil, ki najbolj onesnažujejo, ter največjo razliko med pristojbinami posameznih kategorij.
            
         
               (3)
            
            
               Ob upoštevanju posodobitve voznega parka v Švici in posledično dejstva, da vedno več vozil izpolnjuje najnovejše standarde EURO, mora Odbor Skupnost-Švica za notranji promet prilagoditi razvrstitev kategorij standardov EURO po treh kategorijah pristojbin.
            
         
               (4)
            
            
               Znižanje za 10 % glede na raven kategorije pristojbine, določeno v Sklepu št. 1/2011 Odbora Skupnost-Švica za notranji promet z dne 10. junija 2011 (2) za vozila iz emisijskih razredov EURO II in EURO III, ki so bila naknadno opremljena s homologiranim sistemom za filtriranje delcev, bi moralo ostati v veljavi –
            
         SKLENE:
   Člen 1
   Pristojbina za promet težkih vozil, vezana na obseg uporabe, za natovorjeno vozilo, katerega dejanska skupna teža ne presega 40 ton in ki prevozi 300 km, znaša:
   
               —
            
            
               372,00 švicarskih frankov za kategorijo pristojbine 1,
            
         
               —
            
            
               322,80 švicarskih frankov za kategorijo pristojbine 2,
            
         
               —
            
            
               273,60 švicarskih frankov za kategorijo pristojbine 3.
            
         Člen 2
   Kategorija pristojbine 1 se uporablja za vozila iz emisijskega razreda EURO III ter za vsa vozila, ki so bila vključena v promet pred začetkom veljavnosti standarda EURO III.
   Kategorija pristojbine 2 se uporablja za vozila iz emisijskih razredov EURO IV in EURO V.
   Kategorija pristojbine 3 se uporablja za vozila iz emisijskega razreda EURO VI.
   Člen 3
   Uporabi se znižanje pristojbine za 10 % glede na zadevno kategorijo, ki velja za vozila iz emisijskih razredov EURO II in EURO III, naknadno opremljena s homologiranim sistemom za filtriranje delcev, kot je določeno v členu 1 Sklepa št. 1/2011 Odbora Skupnost-Švica za notranji promet.
   Člen 4
   Ta sklep začne veljati 1. januarja 2017.
   
      V Bernu, 10. junija 2016
      
         
            Za Švicarsko konfederacijo
         
         
            Predsednik
         
         Peter FÜGLISTALER
      
      
         
            Za Evropsko unijo
         
         
            Vodja delegacije Evropske unije
         
         Fotis KARAMITSOS
      
   
   
      (1)  UL L 114, 30.4.2002, str. 91.
   
      (2)  UL L 193, 23.7.2011, str. 52.